Diari Oficial de la Generalitat Valenciana


Sumari del DOGV 8642, del 25-09-2019 (2019/9020)

Extracte de la Resolució de 19 de setembre de 2019, del conseller d'Economia Sostenible, Sectors Productius, Comerç i Treball, per la qual es fixen els crèdits disponibles per a atendre determinades subvencions convocades mitjançant la Resolució de 27 de desembre de 2018, de convocatòria anticipada, per a l'exercici 2019, de les ajudes regulades en els articles 15, 16, 17 i 18 de l'Ordre 23/2016, i se'n dona publicitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8642

Data del DOGV
:   25-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9020


Data del document
:   19-09-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 19 de setembre de 2019, del conseller d'Economia Sostenible, Sectors Productius, Comerç i Treball, per la qual es fixen els crèdits disponibles per a atendre determinades subvencions convocades mitjançant la Resolució de 27 de desembre de 2018, de convocatòria anticipada, per a l'exercici 2019, de les ajudes regulades en els articles 15, 16, 17 i 18 de l'Ordre 23/2016, i se'n dona publicitat. [2019/9020]  
BDNS (identif.): 433900.  
Amb data 11 de gener de 2019 es va publicar en el DOGV la resolució, de 27 de desembre de 2018, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2019, de les ajudes regulades en els articles 15, 16, 17 i 18 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball.  
  
De conformitat amb el que s'estableix en l'article 56 del Reglament de la Llei general de subvencions, en la mencionada resolució de convocatòria es va incorporar la previsió que, en el cas que el crèdit pressupostari que resultara aprovat en la Llei de pressupostos de la Generalitat per a 2019, fora superior a les quanties màximes estimades que consten en el punt segon de la resolució de convocatòria, l'òrgan concedent podria, després de la tramitació del corresponent expedient de despesa i de la publicació dels crèdits addicionals disponibles, i sense necessitat de realitzar una nova convocatòria, aplicar els crèdits addicionals disponibles a la concessió de les subvencions a les quals es refereix la convocatòria anticipada.  
En ús d'aquesta facultat, s'ha efectuat determinades ampliacions dels crèdits assignats per a atendre les ajudes següents:  
1. Subvencions per a la realització de les inversions regulades en l'article 16 de les bases reguladores aprovades per Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball amb excepció de les inversions a què es refereix l'apartat 4, lletra g, d'aquest article.  
L'import global màxim per a la concessió d'aquestes ajudes, que es va establir en la quantia de 500.000 euros en la Resolució de 27 de desembre de 2018, abans esmentada, de convocatòria d'aquestes, ha sigut ampliat, d'acord amb el que s'estableix en l'article 56 del reglament de la Llei general de subvencions, aprovat per Reial decret 887/2006, de 21 de juliol, en quantia de 300.000 euros, mitjançant la Resolució de 12 de setembre de 2019, amb càrrec a fons propis de la Generalitat, no condicionats del capítol 7, codi línia S2242000, del programa pressupostari 322.55, i queda establit l'import total de la mencionada convocatòria per a l'exercici 2019 en la xifra de 800.000 euros.  
  
2. Subvencions per raó de la incorporació de persones desocupades com a sòcies treballadores o de treball a cooperatives i societats laborals, regulades en l'article 15 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball.  
Mitjançant la Resolució de 27 de desembre de 2018, del conseller d'Economia Sostenible, Sectors Productius, Comerç i Treball, abans esmentada, es va establir com a dotació assignada per a la concessió de les ajudes regulades en l'article 15, de l'Ordre 23/2016, esmentada, la quantia d'1.500.000 euros, dels quals 460.000 eren fons propis de la Generalitat, no condicionats, i els restants 1.040.000 euros fons finalistes procedents del Ministeri de Treball, Migracions i Seguretat Social.  
  
La mencionada dotació ha sigut objecte d'ampliació mitjançant sengles resolucions de 25 i 26 de juliol i de 12 de setembre de 2019, que, respectivament, han incrementat la dotació inicialment destinada a la concessió de les ajudes de referència pels següents imports: 599.011,25 euros, amb càrrec a fons finalistes procedents del Ministeri de Treball, Migracions i Seguretat Social; 155.988,75 euros, amb càrrec a fons propis de la Generalitat, no condicionats i 42.521,25 euros, amb càrrec a fons propis de la Generalitat, no condicionats. En tots els anteriors casos, les ampliacions de crèdits per a finançar aquestes ajudes s'han efectuat amb càrrec a les dotacions del capítol 4, línia S5266000, «Programa de Suport a l'Economia Social», del programa pressupostari 322.55, del pressupost de despeses de la Generalitat per a 2019.  
  
De resultes de les anteriors ampliacions, la dotació de la convocatòria de les subvencions per raó de la incorporació de persones desocupades com a sòcies treballadores o de treball a cooperatives i societats laborals, regulades en l'article 15 de l'Ordre 23/2016, queda fixada per a l'exercici 2019 en la quantia de 2.297.521,25 euros, dels quals 1.639.011,25 són fons procedents del Ministeri de Treball, Migracions i Seguretat Social, i els restants 658.510 euros són fons propis de la Generalitat, no condicionats.  
3. D'altra banda, i atés que la convocatòria de les subvencions per raó de la incorporació de persones desocupades com a sòcies treballadores o de treball a cooperatives i societats laborals, efectuada mitjançant la Resolució de 27 de desembre de 2018, mencionada, es tramita sota el sistema de convocatòria oberta, repartida en dos períodes, és necessari fer públiques les dotacions amb què compten cadascun d'aquests, que han quedat de la següent manera:  
Per al primer dels períodes, la mateixa resolució de convocatòria de les subvencions va establir, en el punt resolutiu 6, apartat, 4.1, un import màxim d'1.200.000 euros, dels quals, 850.000 euros es finançaven amb càrrec a fons amb origen en el Ministeri de Treball, Migracions i Seguretat Social, i els restants 350.000 euros, amb fons propis de la Generalitat, no condicionats. Per al segon període es van reservar inicialment 300.000 euros, dels quals 190.000 euros procedeixen del Ministeri de Treball, Migracions i Seguretat Social, i 110.000 euros són fons propis de la Generalitat, no condicionats.  
  
Després d'haver acabat el primer període s'han concedit ajudes per import d'1.169.762 euros, i resten per aplicar al finançament de les ajudes un total de 30.238 euros, dels quals 12.000 euros procedeixen del Ministeri de Treball, Migracions i Seguretat Social, i 18.238 euros procedeixen de fons propis de la Generalitat, no condicionats.  
Mitjançant la Resolució de 12 de juny de 2019, del director general d'Economia, Emprenedoria i Cooperativisme, actuant per delegació del conseller d'Economia Sostenible, Sectors Productius, Comerç i Treball, i en ús de la facultat concedida per l'article 59 del Reglament de la Llei general de subvencions, es va acordar traslladar la totalitat de l'esmentada quantia no utilitzada del primer dels períodes de la convocatòria al segon d'aquesta.  
Com a conseqüència de la mateixa convocatòria, així com de la resolució de trasllat esmentada, i de les ampliacions abans indicades, el finançament del segon dels períodes de la convocatòria en 2019 de subvencions per raó de la incorporació de persones desocupades com a sòcies treballadores o de treball a cooperatives i societats laborals, queda establida en un import total d'1.127.759,25 euros, dels quals 807.249,25 euros són fons finalistes amb origen en el Ministeri de Treball, Migracions i Seguretat Social, i els restants 320.510 euros, fons propis de la Generalitat, no condicionats.  
  
Per tot això que s'ha dit, en ús de les facultats que confereixen al conseller o consellera competent l'article 28 de la Llei 5/1983, del Consell i l'article 160.4 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, en relació amb el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat i el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 8113, 25.08.2017), i en compliment del que estableix l'article 56 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol, resolc:  
  
  
Primer. Fixar en la quantia de 800.000 euros la dotació definitiva per a la concessió, en 2019, de les ajudes a la inversió regulades en l'article 16 de l'Ordre 23/2016, de la Conselleria d'Economia Sostenible, Sectors Productius, Comerç i Treball, amb excepció de les inversions a què es refereix l'apartat 4, lletra g, d'aquest article 16, convocades mitjançant la Resolució de 27 de desembre de 2018, del titular de la mencionada conselleria.  
Segon. Fixar en la xifra de 2.297.521,25 euros la dotació total per a 2019 de la convocatòria de les subvencions per raó de la incorporació de persones desocupades com a sòcies treballadores o de treball a cooperatives i societats laborals, regulades en l'article 15 de l'Ordre 23/2016; d'aquesta xifra 1.639.011,25 són fons procedents del Ministeri de Treball, Migracions i Seguretat Social i els restants 658.510 euros són fons propis de la Generalitat, no condicionats.  
  
Tercer. Fixar el finançament del segon dels períodes de la convocatòria corresponent a 2019, de les subvencions per raó de la incorporació de persones desocupades com a sòcies treballadores o de treball a cooperatives i societats laborals, regulades en l'article 15 de l'Ordre 23/2016, abans esmentada, en un total d'1.127.759,25 euros, dels quals, 807.249,25 euros són fons finalistes amb origen en el Ministeri de Treball, Migracions i Seguretat Social, i els restants 320.510 euros, fons propis de la Generalitat, no condicionats.  
  
Quart. Publicar la present resolució en el Diari Oficial de la Generalitat Valenciana  
  
Contra la present resolució, que esgota la via administrativa, podrà interposar-se un recurs de reposició davant el mateix òrgan en el termini d'un mes a comptar des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels establits en la legislació vigent.  
  
  
València, 19 de septiembre de 2019.- El conseller d'Economia Sostenible, Sectors Productius, Comerç i Treball: Rafael Climent González.